শুক্রবার মালয়েশিয়ার অভিবাসন বিভাগের মহাপরিচালক দাতুক সেরি মুস্তাফার আলীর বরাত দিয়ে স্টার অনলাইনের খবরে বলা হয়, কয়েক সপ্তাহ নজরদারির পর শুক্রবার অভিবাসন কতৃপক্ষ শাহ আলম এলাকার একটি বাড়িতে তল্লাশি চালায়। সেখানে ‘এবং বাংলা’ নামের এক পাচার চক্রকে শনাক্ত করতে সক্ষম হয় তারা। অভিযানে পাচার চক্রের প্রধানসহ একজন মালয়েশিয়ান নাগরিককে সেখান থেকে আটক করা হয়। ৫০ জন বাংলাদেশি অবৈধ অভিবাসীও আটক হয় একই বাড়ি থেকে। মুস্তাফার আলী স্টার অনলাইন বলেন, ‘গ্রেফতারকৃতদের বেশিরভাগই নিষিদ্ধ তালিকাভুক্ত। তারা ঢাকা থেকে ইন্দোনেশিয়ার জার্কাতায় আসেন। পরে নৌকায় করে অবৈধভাবে মালয়েশিয়ায় প্রবেশ করেন।’